Die 0/14-dogters word deur die baie kundige me. Mandy van der Westhuizen afgerig en is naaswenners in die liga. Die provinsiale proewe is ook agter die rug en nie minder nie as twee van hierdie span se dogters is vir die Mpumalangaspan gekies (Nedy Potgieter en Jamie-Lee Oliphant). Hierdie dogters was vir ‘n netbalkliniek na Afrikaans Meisies Hoër in Pretoria gedurende die Aprilvakansie. Tydens hierdie vier dae het hierdie jong Middies teen skole van regoor die land kragte gemeet en het hulle uitstekend gevaar.